Du må godt vaske en hest på krydset. Det er bare en skrøne at de får nyreslag af det. Vær opmærksom på, at få skrabet vandet godt af efter vask - det er svært for hesten at komme af med overskudsvarme, hvis man ikke skraber den så tør så mulig. Hvis du spuler/vasker hesten så sørg for den ikke står i træk. Og hvis det er køligt, så læg et fleesedækken e.l. På den så den ikke bliver kold i musklerne. Hvis din hest skal gå uden dækken/på døgnfold, så lad være med at vaske den over det hele. Man fjerner det naturlige fedtlag i pelsen, så de ikke på samme måde kan holde sig tørre på fold, hvis det regner. Og oftest så nøjes jeg med at vaske ben, gjord og sadelleje - det plejer det meste af året at være rigeligt. Og tillykke med din nye hest  mvh Charlotte
Hej, Nej, det er en skrøne, som jeg også selv troede på, da jeg var yngre. Grunden til, at den er opstået, er fordi nyrerne sidder oppe ved krydset og hvis en hest (især hopper) er kold på krydset over længere tid, så kan den få nyreslag. Det er en ganske smertefuld sygdom, man for alt i verden skal undgå.  Det gælder derfor om, at man tager sig visse forholdsregler, når man vasker en hest; den må ikke stå våd for længe. Man risikerer at stå med en stor hest, der pludselig ryster som espeløv af kulden og det er jo synd. Så:  - Vask i varmt vejr eller sørg for at du har dækkenet og tæpper ved hånden, som du kan lægge over hesten. - Vask evt. i etaper. Man og hale tager altid ekstra tid, så start evt. med en grundig vask af disse og når du er færdig med det, så gå i gang med kroppen. - Tør hesten grundigt bagefter. Først med svedskraber og derefter frottering med håndklæder eller gode gammeldags halmviske (halm bunden sammen til en knude - ganske effektivt). Derefter kan man evt. trække den rundt (måske med et let dækken af fleece), indtil den er helt tør. Hvis det er bare lidt køligt, så holder jeg gerne lænden varm med et håndklæde/dækken. Måske fordi jeg stadig er et offer for den gamle skrøne  Er det derimod rigtig varmt - så går du bare til den. Måske vil hesten endda nyde det, som Coco (der ellers var en frossenpind) på billedet her gjorde   Her er han drivvåd, men det skete der ikke noget ved  Så vask du bare din hest!   Jeg har uden problemer vasket heste, der gik i løsdrift - også hele kroppen. Det skal bare ikke ske for tit, men har man lyst til at gøre hesten ekstra fin og fluffy på en varm sommerdag, så kan man godt gøre det   Der er nu intet så lækkert, som sådan en nyvasket hest!   Heidi
Jeg vasker aldrig deroppeaf, hvis det er køligt i vejret. Men ellers får mine bare dækkener på   Ingen problemer  Hihi, ellers ville min aldrig blive hvid på rumpen, hvis jeg ikke kunne vaske ham på krydset 
Hej alle Jeg håber virkelig at I kan hjælpe mig, da jeg står med et problem. Min nabo fik i vinters en 3-årig pony hjem der ved en fejl førhen havde gået med en hingst og derfor var med føl (STOR FEJL FRA TIDLIGERE EJERS SIDE!). Føllet var dødfødt og nu vil den lille hoppe ikke tage på igen. Hendes pels er blevet mat og har fået flere skaldede pletter og desuden mistet tilliden til alle. Derfor har min nabo nu bedt om min hjælp da jeg har redet i mange år og førhen haft med meget sky heste at gøre - dog vil jeg alligevel bede om jeres gode råd og vejledning til at få My på benene igen. Hvordan mener I jeg bedst kan vinde hendes tillid? Og har I før haft erfaring med at en hoppe ikke vil tage på igen efter et føl? - Og hvad har I i så fald gjort? Mange håbefulde hilsner fra Benedicte
Her ser I et billede af hende
Først, er der ikke en dyrlæge ind over?  Dernæst - hvad får hun at spise? - hvor gammel er hun (altså er hun 3 i år - eller var hun 3 i vinters og dermed 4 år nu)? - hvor langt var hun ca henne da hun smed føllet? - har hun fået ormekur? - er hendes tænder blevet tjekket? - hvordan er kvaliteten af hø/wrap? Tillid og generel træning vil efter min mening først komme på tale når hoppen er i god foderstand igen - før er der ingen grund til at stresse hende med det... Hun har brug for at komme fysisk til kræfter før hun kan komme psykisk ovenpå igen. Trine (Faxa)
Mit aller første råd (og som de andre også skriver) er at i skal se at få en dyrlæge ud til hesten, for at tjekke om den er rask. En pony som går på græs (ser det ud til på billedet) bør ikke være så tynd. Ud over tænder og orm som de andre nævner så ville jeg også få dyrlægen til at tjekke om hesten har betændelse i underlivet. Hvordan så det dødfødte føl ud og hvordan så fosterhinden ud? Er hun tør bagtil eller kommer der noget farvet/ luftende væske ud? og så synes jeg også at det vigtigste er at hesten begynder at tage på før du begynder at arbejde alt for meget med den (lidt alm tilstædeværelse er ok, fx omkring fodring så længe det ikke stresser hesten). Mht fodertilstanden: Hvordan var hun under drægtigheden, hvornår tabte hun sig var det før eller efter at hun folede? Angående fodring: Har hun fået special foder i slutningen af drægtigheden? Mine råd er generelle da du jo ikke skriver hvad hun får på nuværende tidspunkt. Hvis der er nogen skift ift det hun får nu så husk at der skal langsom tilvænding til. Mindst 14 dage (her er især krybbefoderet vigtigt at ændre/trappe langsomt op). Fordi hesten er tynd kan man jo have tendens til at fylde en masse i den men tarmsystemet kan ikke holde til bratte foderskift og man risikere at det kan skade mere end det gavner. Hvis hun går på døgnfold uden at tage på så kan det være nødvendigt at sætte hende på stald om natten for at have bedre kontrol over hvad hun indtager (så er der også mulighed for at begynde at tage en smule kontakt til hende, her er foder altid en god måde at skabe kontakt på så længe du sikre dig at hun ikke bliver stresset over din tilstædeværelse). 1) Alt det wrap/ hø hun kan spise -det skal være af god kvalitet. 2) Hvis hun er vant til at gå på græs så lad hende endelig blive ved med det om dagen. Hvis ikke og der er mulighed for det så lad hende komme på græs -husk langsom indgræsning. 3) Så ville jeg give hende en vitamin/ mineralkur for at være sikker på at depoterne er fyldt op. Som Docter Who skriver så drejer det sig jo om at hun skal indtage flere kalorier end hun forbrænder. 4) Jeg ville så vidt muligt prøve at bassere hendes kalorieindtag på fiber og fedtholdig foder og undgå stivelse. Held og lykke med projektet og giv endelig en opdatering om hvordan det går.
Nu går jeg ud fra at din nabo er dækket ind under "vi ved ingenting om heste" paragraffen, siden der ikke er grebet ind med diverse tiltag. Det kan nemt blive en svær snak, man vil jo nødig ødelægge den gode stemning, så vis dem denne tråd, og forsøg så høfligt som muligt at forklare at en 3 års pony, eller en hvilken som helst hest, ikke skal se sådan ud, og den er derhenne, hvor det kommer til at koste en bondegård i dyrlæge og godt kvalitetsfoder, samt en masse tid, for den skal fodres mindst 3 gange om dagen det næste lange stykke tid. Er der ikke reel vilje, så tal med dem om mulig omplacering/foræring/diverse redningsorganisationer eller en aflivning. Der kan gøres meget for at redde den, og det kan sagtens lade sig give sig, men det er en lang og dyr proces..
I min have er det okay, men jeg punktvander udvalgte planter (roser , krukker og visse nyere frugttræer), selvom det er noget af et slæb. Jeg vander 1-2 gange om ugen, men så får de 15-20 liter, krukkeplanterne er dog mere sarte, så 2 x om ugen- om aftenen. Min plæne er brun (kun grøn af hvidkløver, mælkebøtter og andet krudt), men den gider jeg ikke at vande, og den er slået tre gange i år siden april. Jeg har mere problemer med rodskud af fx hjortetaksbuske og brombær. Hvad med Jer med græsmarker? Hos os er de ved at høste. men knæhøj vårbyg? Majs, der knap nok er 1,8 m ?! Det ser skralt ud.
Jeg har været træt af tørken i flere måneder   . Jeg slæber også vand. Dog ikke til roserne, der indtil nu har klaret sig, men til hortensiaer og andet. Jeg har været nødt til at gå over til vandhanevand, da min vandopsamlingstønde fra staldtaget er tom. Havde håbet den blev fyldt op i dag eller i morgen, men det lovede regnvejr er vist aflyst   . Den nye robotplæneklipper har også holdt en lang ferie efter en hård start, hvor det kneb med at komme igennem. Græsmarkerne er svitset af, men hestene er alligevel for tykke trods mundkurv. De står inde aften og nat og får en smule wrap, og da jeg aflivede en for fire uger siden har de to tilbageværende svært ved at spise en lille balle inden den bliver dårlig ( eller svært og svært hvis de fik lov kunne de da sagtens   ). Det kneb faktisk også, da de var tre. Og selv en lille balle fylder meget, når den bliver rystet op. Jeg fik lavet wrap Grundlovsdag. Det blev ikke til meget, men der er da nok til de to heste. Ikke meget græsset er vokset siden da. Og jeg er også lidt nervøs for, hvad der sker, når der endelig kommer vand. Den jeg fik aflivet blev dårligt gående (går ud fra den blev forfangen) 1-2 dage efter der kom et par tordenbyger. Jeg kunne dog ikke mærke noget på de andre, der ellers plejer at have sværere ved at tåle græs end deres mor. Men alderen var begyndt at trykke. Jeg skal også have fat i lidt halm, hvis der er nogle, der vil af med noget. Heromkring er der vist indtil videre kun høstet vinterbyg, og det kom der i hvert fald ikke meget halm ud af.
Kom til at trykke godkend for tidligt. Ville sige, at jeg heller ikke er begejstret for varme, men det har da været en formildende omstændighed, at der indtil nu de fleste nætter har været forholdsvis køligt. Men håber at blive ramt af en tordenbyge i dag. der skal selvfølgelig en del mere til for at batte noget mht tørken, men i det mindste ville min regnvandstønde blive fyldt op.
Min have har det fint, selvom det er på sandjord, men alle mine store træer skygger godt for de mindre vækster og min plæne, som på mirakuløs vis stadig er rimelig grøn - den er heller ikke slået meget i år - på det sidste med vilje for ikke at pine den - og jeg har ladet så meget som muligt græs stå langt, fordi det så har nemmere ved at klare tørken, og det giver en smule fugt til padderne og krybet. Jeg har vandet mine roser sparsomt siden maj og er i forgårs begyndt at vande mine rhododendron, fordi de hang med bladene. I skoven og rundt omkring i hegnene er de mindre træer ved at visne, og det er et sørgerligt syn, selvom de sikkert (forhåbentligt!!) retter sig, når der kommer vand igen. I forhold til hestene er jeg ved at være ret alvorligt bekymret. Det bliver en dyr vinter, når der skal hø og halm til hestene - det store spørgsmål er, om der overhovedet kan skaffes nok... sådan som jeg kan høre det rundt omkring, er der mange, hvor første slet gav ca. 1/2 af det normale udbytte, og hvor det nu er klart, at der ikke bliver et andet slet - så kan man selv regne på det. Og landmændene får svært ved at skaffe halm nok til deres dyr, så der bliver næppe meget at købe for os andre. Og ingen tvivl om, at det er tørt. Her er Fyn fra luften i fredags:
Jeg er godt og grundigt træt af sol og varme  . Hunden og jeg ligger og kryber i ly for varmen i soveværelset, som er det koldeste sted i huset. Jeg ELSKER sydens sol og varme, men herhjemme er det bare ikke det samme. Det er trykkende og der er en million små kryb. Vores have er jeg ikke så bekymret for. Bevares plænen er da svedet af og kirsebærene gav ikke så meget. Men min kæreste har vandet roser og de andre frugttræer af og til, så det skal nok gå. Foldene er kedelige, men der er stadig lidt grønt i lavningen og ude mellem ukrudtet, så hestene klarer sig fint. Dog komme de ind og får lidt grønpiller for at få nogle gode fibre. Wrappen slog vi i maj og det gav ok. Vi har i hvert fald nok til vinteren. Halmen har vi fået en aftale med bonden, så det skulle også være på plads. Den virkelig store bekymring er strå til min EMS hest som lige nu er forfangen. Alt det strå der blev lavet tidligt er alt for godt, vores eget wrap ligeså. Men det ser ikke ud til der rigtig kommer noget andet slet, så det bliver virkelig en gyser at finde noget der er egnet. En vinter på halm og snittet posehø har jeg simpelthen ikke råd til